62019TO0562(01)_INF
Rješenje Općeg suda (osmo vijeće) od 25. travnja 2023. –Klein/Komisija
(predmet T-562/19 RENV)
„Tužba zbog propusta – Medicinski proizvodi – Članak 8. stavci 1. i 2. Direktive 93/42/EEZ – Postupak zaštitne klauzule – Obavijest države članice o odluci o zabrani stavljanja medicinskog proizvoda na tržište – Nepostojanje Komisijine odluke – Stavljanje izvan snage Direktive 93/42 – Članci 94. do 97. Uredbe (EU) 2017/745 – Mjere nadzora tržišta – Očito osnovana tužba”
Tužba zbog propusta – Komisijina obveza djelovanja – Postupak zaštitne klauzule – Nedjelovanje Komisije nakon obavijesti države članice o odluci o zabrani stavljanja na tržište medicinskog proizvoda – Obveza savjetovanja s uključenim stranama o opravdanosti te zabrane – Propust
(čl. 265. UFEU-a; Direktiva Vijeća 93/42, čl. 8. st. 1. i 2.)
(t. 18.-20., 23. i t. 1. izreke)
Izreka
1.
Europska komisija nije ispunila svoje obveze iz članka 8. stavka 2. Direktive Vijeća 93/42/EEZ od 14. lipnja 1993. o medicinskim proizvodima time što je propustila djelovati u postupku zaštitne klauzule koji je 7. siječnja 1998. pokrenula Savezna Republika Njemačka i donijeti odluku u skladu s Direktivom 93/42, koju je zamijenila Uredba (EU) 2017/745 Europskog parlamenta i Vijeća od 5. travnja 2017. o medicinskim proizvodima, o izmjeni Direktive 2001/83/EZ, Uredbe (EZ) br. 178/2002 i Uredbe (EZ) br. 1223/2009 te o stavljanju izvan snage direktiva Vijeća 90/385/EEZ i 93/42/EEZ, u vezi s proizvodom Inhaler Broncho Air®.
2.
Komisiji se nalaže snošenje troškova u vezi sa žalbenim postupkom pred Sudom u predmetu C-430/20 P te troškova pred Općim sudom u vezi s prvostupanjskim postupkom u predmetu T-562/19 i postupkom ponovnog suđenja u predmetu T-562/19 RENV.